Publication: Magyar Közlöny
Issue: MK-2002-152 (Year: 2002, Number: 152)
Era: 1990-2004
Section: 5. számú melléklet a 2002. évi XLVIII. törvényhez
Paragraph Index: 2355

1. Egyik Szerzõdõ Fél beruházóinak beruházásait sem államosíthatják, sajátíthatják ki vagy vethetik olyan intézkedések alá a másik Szerzõdõ Fél területén, melyek hatása megegyezik az államosítással vagy kisajátítással (a továbbiakban: kisajátítás), kivéve a törvényben meghatározott közérdeket. A kisajátítást hátrányos megkülönböztetésektõl mentesen, megfelelõ törvényes eljárás keretében kell végrehajtani, és egyidejûleg rendelkezni kell az azonnali, megfelelõ és tényleges kártalanítás megfizetésérõl. A kártalanításnak egyenértékûnek kell lennie a beruházásnak a kisajátítást, illetve a közelgõ kisajátítás közismertté válását közvetlenül megelõzõ idõpontban érvényes piaci értékével, a kisajátítás napjától kezdõdõen a fizetés napjáig terjedõ idõszakra vonatkozóan piaci kamatokat is kell tartalmaznia, késedelem nélkül teljesítendõnek, továbbá ténylegesen hozzáférhetõnek és szabadon átváltható pénznemben szabadon átutalhatónak kell lennie.

Source: https://magyarkozlony.hu/hivatalos-lapok/54bb43ac7f90f5d8b8ba815c05dd6f110e425e53/dokumentumok/3eb54628c5c28fae12b636161b9bfdab7630838e/letoltes